hindi mawatasan ng kanyang mga kasama ang gayong nasang pag uwi at iwan ang pag aaral; wala namang nililigawan, hindi manunugal, bahagya ng marunong ng hungkian at kapangahasan na sa kaniya ang pakikilaro ng isang rebesino hindi naniniwala sa payo ng mga prayle, kinukutya ang tandang basio may salaping higit sa kailangan, may mahuhusay na damit; ngunit gayon man, ay masama ang loob kung pumasok at kinasusuklaman ang mga aklat. sa tulay ng espana, na ang tanging bagay na taglay na ukol sa espana ay ang pangalan lamang, sapagkat sampu ng kaniyang mga bakal ay galing sa ibang lupain, ay nakatagpo ng mahabang hanay ng mga binatang tungo sa loob ng maynila upang pumasok sa kanikanilang paaralang pinapasukan. ang ilan ay suot taga europa, matutulin ang lakad, na dala ang mga aklat at kuaderno, may iniisip, inaalaala ang kanilang mga lisyon at mga sinulat na ihaharap; ang mga itoy taga ateneo.